CELEX: 62020TN0265
Language: mt
Date: 2020-05-04 00:00:00
Title: Kawża T-265/20: Rikors ippreżentat fl-4 ta’ Mejju 2020 – JR vs Il-Kummissjoni

27.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 247/19
            
         
      Rikors ippreżentat fl-4 ta’ Mejju 2020 – JR vs Il-Kummissjoni
      (Kawża T-265/20)
      (2020/C 247/28)
      Lingwa tal-kawża: il-Franċiż
      
         Partijiet
      
      
         Rikorrent: JR (rappreżentanti: L. Levi u A. Champetier, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli u fondat;
               
            
                  —
               
               
                  tannulla d-deċiżjonijiet tal-Kummissjoni li jirrifjutaw il-komunikazzjoni ta’ data personali dwar ir-rikorrenti, meħuda fit-28 ta’ Frar 2020 u fid-9 ta’ April 2020;
               
            
                  —
               
               
                  tikkundanna lill-konvenuta għall-ispejjeż kollha.
               
            
         Motivi u argumenti prinċipali
      
      Insostenn tar-rikors tagħha r-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq ksur tal-Artikolu 41 tal-Karta tad-Drittijiet Fundamentali tal-Unjoni Ewropea, fuq ksur tar-Regolament (UE) Nru 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU 2018, L 295, p. 39) u, b’mod partikolari, tal-Artikolu 17 tiegħu. Fl-aħħar nett, ir-rikorrenti tqis li d-deċiżjonijiet ikkontestati jiksru d-drittijiet fundamentali ta’ aċċess għad-data personali.
               
            
                  2.
               
               
                  It-tieni motiv ibbażat fuq ksur tal-prinċipju ta’ amministrazzjoni tajba, fuq ksur tar-Regolament Nru 2018/1725, b’mod partikolari, tal-Artikolu 14(1) u (2) u tal-Artikolu 17(3) tal-imsemmi regolament.